- Hindi News
- National
- नाबालिग ने 100 नंबर पर की कॉल मुझसे सुबह 7 से रात 10 बजे तक करवाया जाता है काम, मैं पढ़ना चाहती हूं
नाबालिग ने 100 नंबर पर की कॉल-मुझसे सुबह 7 से रात 10 बजे तक करवाया जाता है काम, मैं पढ़ना चाहती हूं
चंडीगढ़ | यूटीपुलिस कंट्रोल रूम पर एक कॉल आया, जिसमें कॉलर ने सूचना दी कि सेक्टर 38 के एक मकान में चाइल्ड लेबर हो रही है और एक लड़की से सुबह 7 बजे से लेकर 10 बजे तक काम करवाया जाता है। पुलिस मौके पर पहुंची। जांच में सामने आया कि सूचना तो सही थी लेकिन जिसने कॉल की है उसका कुछ पता नहीं लग पाया है। इसके बाद जब बच्ची की काउंसलिंग हुई तो सामने आया कि कॉल 10 साल की बच्ची ने खुद ही की थी। काउंसलिंग के दौरान बच्ची ने बताया कि वह पढ़ना चाहती है और अपने माता-पिता के साथ रहना चाहती है इसलिए उसने ऐसा किया है। पुलिस ने वूमेन चाइल्ड हेल्पलाइन की सीनियर काउंसलर सोनल कालिया की शिकायत पर एफआईआर रजिस्टर कर जांच शुरू कर दी है।
घटना दिन की है, जब बच्ची ने 100 नंबर पर सूचना दे दी। मौके पर पहुंची पुलिस को शिकायतकर्ता तो नहीं मिला लेकिन सामने आया कि सूचना सही है। मामले की गंभीरता को देखते हुए एसएचओ सेक्टर 39 ने मौके पर सोशल वेलफेयर डिपार्टमेंट की चाइल्ड हेल्प लाइन की टीम को सूचना दी और एंटी ह्ययून ट्रैफिकिंग यूनिट को भी बुलाया। इसके बाद बच्ची को काउंसलिंग के लिए वूमेन एंड चाइल्ड हेल्प लाइन वालों के साथ भेज दिया गया। जहां पर बच्ची की काउंसलिंग की गई। काउंसलिंग में बच्ची ने बताया कि वह इस घर में सुबह 7 बजे से लेकर 10 बजे तक काम करती है। वह पढ़ना चाहती है लेकिन उसे पढ़ाया नहीं जाता। वह अपने माता पिता के साथ रहना चाहती है।
बच्ची की उम्र पता कर रहे
^हम जांच कर रहे हंै। फिलहाल बच्ची की उम्र का पता लगाया जाएगा। एफआईआर रजिस्टर कर ली है। अब उम्र का सही प्रमाण मिलने के बाद अगली कार्रवाई की जाएगी। -राजदीपसिंह, एसएचओ सेक्टर 39 थाना
दो फ्लोर करती थी अकेली साफ...
साथ ही जांच में आया कि बच्ची घर के सभी कपड़े धोती थी और दो फ्लोर की अकेली सफाई करती थी। इसके अलावा भी वह घर के कई काम करती थी। हालांकि बच्ची ने मकान मालिकों के खिलाफ मारपीट या परेशान किए जाने की कोई शिकायत नहीं दी है। बताया गया कि यह बच्ची अनपढ़ है और पढ़ना चाहती है। जब उसके पास सभी मिलने के लिए पहुंचे और उसे नमस्ते बुलाया तो उसने इसका जवाब हेलो कहकर दिया।
एक साल पहले आई थी काम करने...
पुलिसके मुताबिक बच्ची 2200 रुपए प्रति माह वेतन पर काम कर रही थी। वह एक साल पहले यहां पर आई थी। उस दौरान इस घर के पास ही उसके माता पिता रहते थे। उन्हें किसी कारण से हरियाणा के शाहबाद में शिफ्ट होना पड़ा तो उन्होंने बच्ची को यहां पर काम करने के लिए छोड़ दिया।
tgl_Latn sot_Latn hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva